คือผมมีผื่นแดงขึ้นที่ปลายอวัยวะเพศอ่ะครับ เป็นตุ่มแดงเล็กๆ แล้วก็มีตุ่มแดงใหญ่ๆอยู่2ตุ่ม มันคือโรคอะไรครับ มันจะหายเอง หรือต้องใช้ยาอะไรมาทาครับ รบกวนด้วยครับ
สวัสดีค่ะ ผื่นแดงบริเวณปลายอวัยวะเพศชาย เป็นตุ่มแดงดังกล่าวมา อาจจะเกิดจาก การติดโรคติดต่อทางเพศสัมพันธ์เช่นหนองใน ซิฟิลิซ แผลริมอ่อน หรือแผลจากการเสียดสีหรือถลอกตื้นๆของเยื่อบุอวัยวะเพศจากกิจกรรมทางเพศหรืออุบัติเหตุ การมีรูขุมขนอักเสบ มีการติดเชื้อราหรือเชื้อแบคทีเรียที่เยื่อบุอวัยวะเพศ การแพ้หรือระคายเคืองจากการสัมผัสสารที่แพ้ เป็นต้นเบื้องต้นใช้น้ำเปล่าสะอาดล้างอวัยวะเพศเบาๆ ไม่ไปถูหรือแกะเกาบริเวณที่เป็นเองเด็ดขาด งดการทำกิจกรรมทางเพศทุกชนิดไปก่อน ยังไม่ซื้อยาใดๆมาใช้เองเพราะยังไม่ทราบการวินิจฉัยที่แน่นอนควรรีบไปพบแพทย์ หากเจ็บปวดบริเวณตุ่มดังกล่าวมา มีเลือดหรือหนองไหลจากตุ่ม มีปัสสาวะแสบขัด หรือมีไข้ร่วมด้วย